Joventut organitza una trobada entre entre xiquets i jóvens amb polítics per a les eleccions municipals 2019
03 de maig 2019

![](/media/khwp2niw/95_c_cartel-partis-politics-consell-infancia.jpg)  
  
  

Este dissabte, 4 de maig, els diferents grups de participació infantil i juvenil de la regidoria de Joventut, els Corresponsals i el Consell de la Infància juntament amb Dinakids i HRJoce, han organitzat dos sessions de presentació de programes electorals municipals relacionats amb la infància, adolescència i joventut. Esta trobada amb els partits candidats a les eleccions municipals 2019 tindrà lloc a les 16 hores a la Sala Multiusos del Forn Alt del Port de Sagunt. Allí, els més jóvens davall el lema “No votem, però tenim veu, volem que ens escolten”, podran proposar millores per al poble i conéixer què es planteja en matèria de joventut.

  

En les sessions es presentaran els programes relacionats amb cada col·lectiu i es donarà resposta a les preguntes que facen els menors i jóvens. La dinàmica serà la següent: presentació de les propostes en matèria de joventut o infància, adolescència durant tres minuts. Respostes a preguntes triades a l'atzar per cada partit i elaborades pel Fòrum Jove o Consell d’Infància durant dos minuts. I, finalment, cada candidatura disposarà de dos minuts per a ressaltar o comentar algun aspecte.​

  

![](/media/nv3ffafi/95_c_reunion-forum-politicos-2019.jpg) 

*   [](http://www.facebook.com/sharer.php?u=https://aytosagunto.es/va/actualitat/joventut-organitza-una-trobada-entre-entre-xiquets-i-jovens-amb-politics-per-a-les-eleccions-municipals-2019/ "Facebook")
*   [](http://twitter.com/share?url=https://aytosagunto.es/va/actualitat/joventut-organitza-una-trobada-entre-entre-xiquets-i-jovens-amb-politics-per-a-les-eleccions-municipals-2019/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-organitza-una-trobada-entre-entre-xiquets-i-jovens-amb-politics-per-a-les-eleccions-municipals-2019/ "Linked In")
*   [](mailto:?body=https://aytosagunto.es/va/actualitat/joventut-organitza-una-trobada-entre-entre-xiquets-i-jovens-amb-politics-per-a-les-eleccions-municipals-2019/)